Document ID: 31986L0179

Seitsmes komisjoni direktiiv,
28. veebruar 1986,
millega kohandatakse tehnika arengule liikmesriikides kosmeetikatoodete kohta vastuvõetud õigusaktide ühtlustamist käsitleva nõukogu direktiivi 76/768/EMÜ II, III, IV ja V lisa
(86/179/EMÜ)
EUROOPA ÜHENDUSTE KOMISJON,
võttes arvesse Euroopa Majandusühenduse asutamislepingut,
võttes arvesse liikmesriikides kosmeetikatoodete kohta vastuvõetud õigusaktide ühtlustamist käsitlevat nõukogu 27. juuli 1976. aasta direktiivi 76/768/EMÜ, [1] viimati muudetud direktiiviga 85/391/EMÜ, [2] eriti selle artiklit 5 ja artikli 8 lõiget 2,
ning arvestades, et:
rahva tervise kaitseks tuleb keelata kloroformi, 2,3,7,8-tetraklorodibenso-p-dioksiini, 2,6-dimetüül-1,3-dioksaan-4-üülatsetaadi (dimetoksaani) ja naatriumpüritiooni (INNM) kasutamine kosmeetikatoodetes;
kõige uuemate teadus- ja tehnikauuringute tulemuste põhjal võib teatavatel tingimustel lubada 1,3-bis(hüdroksümetüül)imidasolidiin-2-tiooni kasutamist küünehoolduses;
kättesaadava teabe alusel võib teatavate ajutiselt lubatud värvainete ja ainete kasutamist lõplikult lubada, kuid mõnede muude kasutamine tuleb lõplikult keelata või lubada neid veel kindlaksmääratud ajavahemikul kasutada;
käesolevas direktiivis ettenähtud meetmed on kooskõlas kosmeetikatoodete sektoris tehniliste kaubandustõkete kõrvaldamist käsitlevate direktiivide tehnika arengule kohandamise komitee arvamusega,
ON VASTU VÕTNUD KÄESOLEVA DIREKTIIVI:
Artikkel 1
Direktiivi 76/768/EMÜ muudetakse järgmiselt.
1. II lisas lisatakse järgmised numbrid:
"366. Kloroform
367. 2,3,7,8-tetraklorodibenso-p-dioksiin, välja arvatud heksaklorofeeni lisandina, VI lisa 1. osa nr 6 all sätestatud tingimuste kohaselt
368. 2,6-dimetüül-1,3-dioksaan-4-üülatsetaat (dimetoksaan)
369. Naatriumpüritioon (INNM)".
2. III lisa 1. osa muudetakse järgmiselt:
"a | b | c | d | e | f |
44 | 1,3-bis(hüdroksümetüül)imidasolidiin-2-tioon | a)Juuksehooldusvalmistised | a)kuni 2 % | a)Keelatud kasutada aerosooliballoonides | Sisaldab 1,3-bis(hüdroksümetüül)imidasolidiin-2-tiooni |
| | b)Küünehooldusvalmistised | b)kuni 2 % | b)Kasutatava toote pH peab olema alla 4 | |
51 | Kinoliin-8-ool ja bis(8-hüdroksükinoliinium)sulfaat | Vesinikperoksiidi stabilisaator mahaloputatavates juuksehooldusvalmististes | 0,3 %, arvutatud alusena" | | |
3. III lisa 2. osa ning IV lisa 2. ja 3. osa asendatakse käesoleva direktiivi 1. ja 2. lisaga.
4. V lisa muudetakse järgmiselt:
- nr 10 - kloroform jäetakse välja,
- numbrites 5 ja 6 asendatakse joonealune märkus 5 jooneluase märkusega 3.
Artikkel 2
1. Liikmesriigid võtavad vajalikud meetmed, millega tagatakse, et alates 1. jaanuarist 1988 ei vii ühenduses registrisse kantud tootjad ega importijad turule tooteid, mis ei vasta käesoleva direktiivi nõuetele.
2. Liikmesriigid võtavad vajalikud meetmed, millega tagatakse, et lõikes 1 nimetatud tooteid ei müüda ega võõrandata lõpptarbijale pärast 31. detsembrit 1989.
Artikkel 3
1. Liikmesriigid jõustavad käesoleva direktiivi sätete järgimiseks vajalikud õigus- ja haldusnormid hiljemalt 31. detsembril 1986. Liikmesriigid teatavad neist viivitamata komisjonile.
2. Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetud siseriiklike õigusnormide tekstid.
Artikkel 4
Käesolev direktiiv on adresseeritud liikmesriikidele.
Brüssel, 28. veebruar 1986

Labels: 0
1
15